สวัสดีครับ ตอนนี้อายุ 16-17 อยากทราบว่า 1.การขลิบนี้เสียเงินเท่าไหร่ 2.อาการจะเป็นยังไง 3.ต้องพักตัวกี่วัน 4.ตอนปัสสาวะจะเจ็บไหมหรืออย่างไร 5.มีขั้นตอนยังไงหลังการขลิบ
สวัสดีค่ะ การขลิบหนังหุ้มปลายที่อวัยวะเพศชายนั้นเป็นการผ่าตัดเล็ก ใช้เพียงยาชาเฉพาะที่ หลังทำสามารถกลับบ้านได้และปิดแผลไว้แค่ประมาณ 1 สัปดาห์ ก็สามารถตัดไหมและโดนน้ำได้ อาจเจ็บเล็กน้อยขณะทำ แต่แพทย์มักฉีดยาชาเพื่อบรรเทาอาการเจ็บปวดให้ค่ะการดูแลตัวเองเบื้องต้นหลังการขลิบ ควรทำความสะอาดแผลด้วยน้ำเกลือและทาเบตาดีน หลีกเลี่ยงการโดนน้ำตรงๆ ไม่เอาสบู่ไปถู งดการมีเพศสัมพันธ์ควรพบแพทย์ใกล้บ้านเพื่อปรึกษาและวางแผนร่วมกันอีกครั้ง เรื่องค่าทำแนะนำไปตามรพ.ที่มีสิทธิ์ ซึ่งถ้ามีข้อบ่งชี้ทางการแพทย์ จะลดค่าใช้จ่ายลงไปได้มาก ค่ารักษาขึ้นกับแต่ละรพ.ไม่สามารถบอกได้แน่นอน ถ้าการขลิบเป็นหัตถการเล็ก น่าจะไม่เกินหลักหมื่นบาทค่ะ